cyanic-selkie/wikianc huggingface dataset:
সতীনাথ ভাদুড়ী
শেষ পর্যায়ের উপন্যাসত্রয়ী
অধ্যাপক অরুণকুমার মুখোপাধ্যায় অচিন রাগিণী (১৯৫৪), সংকট (১৯৫৭) ও দিগভ্রান্ত (১৯৬৬) উপন্যাস তিনটিকে সতীনাথ ভাদুড়ীর "শেষ পর্যায়ের উপন্যাসত্রয়ী" আখ্যা দিয়েছেন। ঢোঁড়াই চরিত মানস রচনার পর আত্মতুষ্ট হতে না পেরে সতীনাথ এই তিনটি উপন্যাস রচনা করেছিলেন। এই উপন্যাসগুলিকে বিশ্লেষণ করতে গিয়ে অরুণকুমার লিখেছেন, "চেতনলোক থেকে অবচেতনলোকে চরিত্রের নিঃসঙ্গ যাত্রা, বিচ্ছিন্নতাবোধ ও বিষাদে আক্রান্ত চরিত্রের কন্ফেস্যন্, অন্তঃসংলাপ, চিন্তার আপাত খাপছাড়া অনুষঙ্গ ও স্বেচ্ছাবিহারের আড়ালে সংলগ্ন আত্মকথন, আপাত শিথিল-গ্রথিত মুহুর্তের সমাহারে এক অখণ্ড জীবনবোধ, ব্যক্তির বিচ্ছিন্নতাবোধ ও নিঃসঙ্গতার সঙ্গে অপর ব্যক্তি ও সমাজের অদৃশ্য সংগ্রাম, জীবনের অসামঞ্জস্য ও অসঙ্গতির মধ্যে নতুন অর্থান্বেষণ, বাইরের সমাজ ও ঘটনার গুরুত্ব অস্বীকার, আধুনিক জীবনের ভিতরের রোগ নির্ণয় ও বিশ্লেষণ, মনোগহনের জটিল আঁধারে সন্ধানী আলো-নিক্ষেপ, সময় ও স্মৃতি সমবায়ে গঠিত এক নতুন শিল্প জগৎ সতীনাথের শেষ উপন্যাসত্রয়ীতে রূপ পেয়েছে।" সেই সঙ্গে অরুণকুমার এই তিন উপন্যাসে শিল্পকৌশল প্রচ্ছন্ন রাখা প্রসঙ্গে লেখেন, "তিনি শিল্পকৌশলকে এমনভাবে প্রচ্ছন্ন রেখেছেন যে তা ধরাই যায় না। কতো অনায়াসভঙ্গিতে তিনি পাঠককে এক জটিল মনোজগতে নিয়ে যান, তা পাঠক টের পান না। যখন তা টের পাওয়া যায়, তখন পাঠক সেই জগতের চিন্তার অংশীদার হয়ে যান।"
অচিন রাগিণী উপন্যাসটি পাতানো নতুন-দিদিমার সঙ্গে দুই কিশোর পিলে ও তুলসীর "টানভালোবাসার গল্প"। এই উপন্যাসে কাহিনী মূল্যহীন; এর মূল্য উক্ত তিন চরিত্রের পারস্পরিক সম্পর্কের বিশ্লেষণে। সংকট উপন্যাসের কেন্দ্রীয় চরিত্র বিশ্বাসজীর উপর সতীনাথ ভাদুড়ীর নিজের চরিত্রের ছায়া পড়েছে। উপন্যাসটির উপজীব্য একদা রাজনৈতিক কর্মী বিশ্বাসজীর আত্মানুসন্ধান। অরুণকুমার মুখোপাধ্যায়ের মতে এই আত্মানুসন্ধানের মধ্যে পাশ্চাত্য উপন্যাসের নায়কের আত্মানুসন্ধানের মিল পাওয়া যায়। দিগভ্রান্ত উপন্যাসটি আধুনিক মানুষের বিচ্ছিন্নতাবোধ ও নিঃসঙ্গতা এবং বিষাদ ও নৈরাশ্য থেকে সঙ্গলাভ ও আশায় উত্তরণের কাহিনি। ডাক্তার সুবোধ মুখোপাধ্যায়, তাঁর স্ত্রী অতসীবালা ও দুই ছেলেমেয়ে মণি ও সুশীলকে কেন্দ্র করে গড়ে ওঠা এই উপন্যাসে আপাতদৃষ্টিতে আখ্যানভাগ নির্মাণে লেখকের মনোযোগ ধরা পড়েছে। আধুনিক সমাজে মানুষ পারিবারিক ও ব্যক্তিগত জীবনে কতটা দিগভ্রান্ত তারই অনুপূঙ্খ বিশ্লেষণ পাওয়া যায় এই উপন্যাসে।
গ্রন্থপঞ্জি
সতীনাথ ভাদুড়ী রচিত বইগুলির পূর্ণাঙ্গ বিবরণ নিচে দেওয়া হল:
ব্যারাকপুর ট্রাঙ্ক রোড
ব্যারাকপুর ট্রাঙ্ক রোড ভারতের পশ্চিমবঙ্গ রাজ্যের কলকাতা মহানগর অঞ্চলের একটি চার ও ছয় লেন বিশিষ্ট ট্রাঙ্ক রোড। এটি সাধারণত বিটি রোড নামে পরিচিত। এটি কলকাতাকে তার শহরতলী ব্যারাকপুরের সাথে সংযুক্ত করেছে। দেশের প্রাচীনতম এই পাকা সড়কটি ১৭৭৫ সালে নির্মিত হয় এবং এটি দেশের ব্যস্ততম সড়কসমূহের মধ্যে একটি। ১৮.১ কিলোমিটার (১১.২ মাইল) দীর্ঘ এই সড়কটি ১ নং রাজ্য সড়ক ও ২ নং রাজ্য সড়ক উভয়েরই একটি অংশ।
পথের বিবরণ
১৮.১ কিলোমিটার (১১.২ মাইল) দীর্ঘ ট্রাঙ্ক রোড উত্তর কলকাতার শ্যামবাজার পাঁচ মাথার মোড় বা ৫-পয়েন্ট ক্রসিং থেকে শুরু হয়ে সোজা উত্তর দিকে অগ্রসর হয়ে ব্যারাকপুর পুলিশ কমিশনারেটের কার্যালয়ের নিকট ব্যারাকপুর চিরিয়া মোড়ে শেষ হয়। এটি টালা, সিঁথি, বরানগর, ডানলপ, বেলঘরিয়া, কামারহাটি, আগরপাড়া, পানিহাটি, সোদপুর, সুখচর ও খড়দহে সড়ক পরিষেবা প্রদান করে। বিটি রোডটি পশ্চিমবঙ্গের ১ নং রাজ্য সড়ক ও ২ নং রাজ্য সড়কের একটি অংশ গঠন করে। এটি চার লেন বিশিষ্ট কিছু অংশ ব্যতীত শ্যামবাজার ও কামারহাটির মধ্যে ছয় লেনযুক্ত ২১ মিটার (৬৯ ফুট) প্রস্থের একটি সড়ক। ট্রাঙ্ক রোডে যানবাহনের পরিমাণ ১৯৯০-এর দশকের শেষের দিকে প্রতিদিন ৭,০০০ টি যাত্রীবাহী গাড়ির চেয়ে কম ছিল, যা ২০১০ সালে ১২,০০০ টি যাত্রীবাহী গাড়িতে পৌঁছায়। বিটি রোডে যানজট নির্মূল করার জন্য টালা সেতু ও ডানলপের মধ্যে ছয় লেনের উড়ালসেতু নির্মাণের পরিকল্পনা করা হয়েছে।
thumb|[[ডানলপ, কলকাতা|ডানলপ মোড়ে ব্যারাকপুর ট্রাঙ্ক রোড]]
এই পথের মধ্যে ডানলপ মোর হল ইংরেজি "টি" অক্ষরের-আকৃতির প্রধান ছেদক বা সংযোগস্থল। সেখানে, উক্ত সড়কাংশটি বেলঘরিয়া এক্সপ্রেসওয়ের (এএইচ ১) অন্তর্গত। ডানলপের বিটি রোড থেকে প্রশস্ত শাখা সড়কটি বেলঘরিয়া এক্সপ্রেসওয়ের সাথে যুক্ত হয়, যা হুগলী নদীর অপর পাশে জাতীয় সড়ক ১৬ ও ১৯-এর সাথে সংযুক্ত করে। এটিতে শাখা সড়কের থেকে একটি একমুখী উড়ালসেতু রয়েছে, যা বিটি রোডের শ্যামবাজার-মুখী লেনের সাথে যোগ দেয়। ব্যারাকপুর ট্রাঙ্ক রোড কলকাতা মেট্রো লাইন ১ ও কর্ড লিংক লাইনের (কলকাতা শহরতলি রেল) নীচ দিয়ে অগ্রসর হয় এবং ডানলপে সড়কটির সাথে যথাক্রমে বরানগর মেট্রো স্টেশন ও বরানগর রোড রেলওয়ে স্টেশনের একটি সংযোগ সুবিধা রয়েছে।
প্রতিষ্ঠানসমূহ
ব্যারাকপুর ট্রাঙ্ক রোডে প্রশান্ত চন্দ্র মহলানবিশ কর্তৃক কলকাতায় প্রতিষ্ঠিত পরিসংখ্যান গবেষণাগার ইন্ডিয়ান স্ট্যাটিস্টিক্যাল ইনস্টিটিউট; সরকারি গবেষণা বিশ্ববিদ্যালয় রবীন্দ্রভারতী বিশ্ববিদ্যালয়; চিকিৎসা মহাবিদ্যালয় ও গবেষণা প্রতিষ্ঠান কলেজ অব মেডিসিন অ্যান্ড সাগর দত্ত হসপিটাল (সাগর দত্ত মেডিকেল কলেজ ও হাসপাতাল); একটি রাজ্য সরকারি কলেজিয়েট গবেষণা বিশ্ববিদ্যালয় কলকাতা বিশ্ববিদ্যালয়ের বিটি রোড বিদ্যায়তন; সহ কিছু প্রধান প্রতিষ্ঠান ও বিদ্যায়তন অবস্থিত।
অন্যান্য উল্লেখযোগ্য স্থাপনা
পথ বরাবর অন্যান্য উল্লেখযোগ্য ল্যান্ডমার্কগুলির মধ্যে পানিহাটির বেঙ্গল কেমিক্যালস অ্যান্ড ফার্মাসিউটিক্যালস কারখানা; পানিহাটির এনসিইআরটি উৎপাদন-সহ-বিতরণ কেন্দ্র; বেলঘরিয়ার টেক্সমাকো রেল অ্যান্ড ইঞ্জিনিয়ারিং লিমিটেড; এবং সিইএসসি টিটাগড় জেনারেটিং স্টেশন রয়েছে।
কলকাতা মেট্রো
থাম্ব|[[বরানগর রোড রেলওয়ে স্টেশন ও বরানগর মেট্রো স্টেশন (পিছনে)]]
বারানগর-ব্যারাকপুর মেট্রো লাইন (বা লাইন ৫) হল বিটি রোডের উপর কলকাতা মেট্রো নেটওয়ার্কের ১২.৫ কিলোমিটার (৭.৮ মাইল) উত্তরমুখী সম্প্রসারণ এবং বরানগর মেট্রো স্টেশনটি লাইন ১ ও লাইন ৫ এর মধ্যে বিনিময় স্টেশন হিসাবে কাজ করে। এটি ২০১০–২০১১-এর বাজেটে ₹২,০৬৯.৬ কোটি (₹৩৭ বিলিয়ন বা ২০১৯ সালে ৫২০ মিলিয়ন মার্কিন ডলারের সমতুল্য) ব্যয়ে অনুমোদিত হয়েছিল। এই লাইনটির উদ্দেশ্য ছিল সর্ব উত্তরের শহরতলি থেকে দক্ষিণ কলকাতায় দ্রুত যাতায়াত করা।
বিটি রোডের নিচে কলকাতায় জল সরবরাহকারী জলের পাইপলাইন থাকার কারণে কাজটি শুরু হয়নি, যদিও পশ্চিমবঙ্গ সরকার কল্যাণী এক্সপ্রেসওয়ের মাধ্যমে লাইনের পুনর্গঠনের প্রস্তাব দিয়েছে। নির্মাণ কাজের ফলে জলের পাইপলাইন ক্ষতিগ্রস্ত হতে পারে, যার ফলে শহরের জল সরবরাহ বন্ধ হয়ে যেতে পারে। এটি ব্যস্ত সড়কে ব্যাপক যানজট সৃষ্টি করতে পারে। ২০২১ সালের তথ্য অনুযায়ী, শুধুমাত্র শ্যামবাজার ও বরানগর মেট্রো স্টেশনটি ট্রাঙ্ক রোডের সাথে সংযুক্ত রয়েছে।
পলতা-টালা পাইপলাইন
পলতা ওয়াটারওয়ার্কস থেকে বিটি রোড বরাবর কলকাতা পর্যন্ত পানীয় জলের পাইপলাইন সংযোগ ১৮৬০-এর দশকের শেষের দিক থেকে বিদ্যমান রয়েছে। টালা ট্যাঙ্ক নির্মাণের পর, এটি ৪২ ইঞ্চি (১১০ সেমি) ব্যাসের ঢালাই লোহার পাইপগুলির মধ্যামে সংযুক্ত হয়েছিল। বিটি রোডের নিচে ৪২-৭০ ইঞ্চি (১১০-১৮০ সেমি) ব্যাসের ছয়টি পাইপলাইন রয়েছে, যা টালার জলাধারকে পলতার সাথে সংযুক্ত করে। সড়কটি সোদপুর ও পানিহাটি সহ অন্যান্য পৌরসভার জলের পাইপগুলি ধারণ করে।
প্রধান আন্তঃবিভাগ
thumb|ব্যারাকপুর ট্রাঙ্ক রোড শুরু হয় [[শ্যামবাজার ৫-পয়েন্ট ক্রসিংয় বা পাঁচমাথার মোড়ে]] সম্পূর্ণ পথ পশ্চিমবঙ্গের মধ্যে অবস্থিত।
ঝরোখা দর্শন
right|thumb|438x438px|বখাত মহলের ঝরকা বারান্দায় মহারাজা বাখাত সিং ঝরকা দর্শন মধ্যযুগের ভারতের রাজাদের বারান্দায় (ঝরকা) দাঁড়িয়ে প্রজাদের প্রাত্যহিক দর্শন দেওয়াকে বুঝাতো। প্রজাদের সাথে রাজাদের মুখোমুখি সাক্ষাতের এটি অন্যতম উপায় ছিলো। এই নিয়মটি মুঘল সম্রাটগন চালু করেন। ঝরকা দর্শন অথবা ঝরকা-ই-দর্শন নামটি প্রথম চালু করেন সম্রাট আকবর; যদিও তার বাবা সম্রাট হুমায়ুন ঝরকায় দাঁড়িয়ে প্রজাদের অভিযোগ শুনতেন।
ঝরকা দর্শনে মুঘল সম্রাট প্রতিদিন সকালে সুর্যদয়ের সময় বারান্দায় এসে দাড়াতেন এবং এই ঐতিহ্যটি আকবর, জাহাঙ্গীর, শাহ জাহান ধরে রাখেন। পরবর্তিতে সম্রাট আওরঙ্গজেব এটি অনৈসলামিক বলে বাতিল করে দেন।
হুমায়ুনের শাসনামলে
ঝরকা দর্শন রীতিটি প্রথম চালু করেন হুমায়ুন যদিও আকবর এটিকে প্রতাহিক রূটিন হিসেবে চালু করেছিলেন। হুমায়নের সময় কোন বিচার প্রার্থী যদি মনে করতো সে ন্যায়-বিচার পায়নি, তাহলে সে ঝরকার নিচে ড্রামে আঘাত করে সম্রাটের দৃষ্টি আকর্ষণ করত।
আকবরের রাজত্বের সময়
right|thumb|[[আকবর]] আগ্রা ফোর্ট এ প্রতিদিন ভোরে সুর্যপুজার পর আকবর ঝরকা দর্শনের প্রস্তুতি নিতেন। আকবর সবসময় ধর্মীয় স্বাধিনতার নীতিকে উৎসাহিত করতেন। ঝরকার নিচে সমবেত প্রজাদের সাথে আকবর ১ ঘণ্টার মত সময় অতিবাহিত করতেন। এসময় তিনি তার শসন ব্যবস্থার গ্রহণ যোগ্যতা যাচাই করতেন। ঝরকা দর্শন শেষে আকবর চলে যেতেন দিওয়ানি-ই-আম এ। সেখানে তিনি দুই ঘণ্টার মত প্রশাসনিক কাজ করতেন।
ঝরকার নিচে সাধারণত সৈন্য, কৃষক, কারুশিল্পী, ব্যাবসায়ি, মহিলা, এবং শিশু রা উপস্থিত হতো। তারা সচক্ষে দেখতো তাদের সম্রাট বহাল তবিয়তে বেচে আছেন এবং সম্যাজ্য তার নিয়ন্ত্রণে আছে। এসময় তারা আকবর কে সরাসরি অনুরোধ, অভিযোগ, এবং ন্যায়বিচার প্রার্থনা করতে পারতো।
জাহাংগিরের শাসনামলে
right|thumb|আগ্রা দুর্গের ঝরকা বারান্দায় সম্রাট জাহাংগির। সম্রাট আকবরের ছেলে সম্রাট জাহাঙ্গীর ঝরকা দর্শন রীতিটি চালু রাখেন। তিনিও প্রতিদিন ঝরকা দর্শন দিতেন এবং সাধারণ মানুষের অভিযোগ, অনুরোধ শ্রবন করতেন আগ্রা দুর্গে একটি আলাদা অংশ ছিলো ঝরকা বারান্দার জন্য, যেটিকে বলা হতো শাহ বুর্জ। এটি ছিলো মার্ভেল পাথরের তৈরি অষ্টভুজ আকৃতির। জাহাংগির এর স্ত্রী নূর জাহান ও ঝরকা দর্শন দিতেন এবং সাধারণ মানুষের আবেদন শুনে প্রশাসনিক কাজ পরিচালনা করতেন। ঝরকা দর্শনের ব্যাপারে জাহাংগির অনেক আনরিক ছিলেন, এবং তিনি যখন অসুস্থ থাকতেন তখনও বাদ দিতেন না।
শাহ জাহান এর শাসনামলে
right|thumb|শাহ বুর্জ, আগ্রা। সম্রাট শাহ জাহান তার ৩০ বছর শাসনামলে অত্যন্ত কঠোর নিয়মানুবর্তিতার সহিত ঝরকা দর্শন প্রথা পালন করেছিলেন। আগ্রা বা দিল্লি যেখানেই থাকতেন, তিনি সুর্যোদয়ের ৪৫ মিনিট পর ঝরকার নিচে সমবেত মানুষের নিকট সাক্ষাত দিতেন এবং রাজকীয় অভ্যর্থনা নিতেন। একবার ১৬৫৭ সালে সম্রাট শাহজাহান অসুস্থতার জন্য ঝরকা দর্শন দিতে পারেননি, তখন গুজব রটেছিলো সম্রাট মৃত্যুবরণ করেছেন।
আওরঙ্গজেব এর শাসনামলে
right|thumb|ঝরকা বারান্দায় সম্রাট আওরঙ্গজেব, ১৭১০। সম্রাট আওরঙ্গজেব ও মুঘল রীতি ঝরকা দর্শন চালু রেখেছিলেন তার কিছু প্রমাণ পাওয়া যায়। ১৬৭০ সালে কিছু হিন্দু ধর্মাবলম্বী ঝরকার নিচে সবেত হয়েছিলেন জিজিয়া করের বিরুদ্ধে প্রতিবাদ জানাতে। আওরঙ্গজেব ব্যক্তিগত জীবনে ইসলাম ধর্ম কঠোর ভাবে মানতেন। তিনি মনে করতেন ঝরকা দর্শন হিন্দু সংস্কৃতিত অংশ, এ জন্য তার রাজত্বের ১১তম বছর থেকে এই রীতি বাতিল করে দেন।
দো-আশিয়ানা মঞ্জিল
দো-আহিয়ানা মঞ্জিল ছিলো মুঘল সম্রাটদের ভ্রাম্যমাণ কাঠের বাড়ি, যখন তারা রাজধানীর বাহিরে থাকতেন। এটি ছিলো দোতলা বিশিষ্ট এবং ১৬ পিলারের উপর স্থাপিত। দোতলাটি ছিলো সম্রাতদের ঘুমানোর স্থান এবং ঝরকা দর্শনের জন্য ব্যবহৃত হতো।
দিল্লি দরবার
১৯১১ সালের ১২ ডিসেম্বর দিল্লি দরবার উপলক্ষে রাজা পঞ্চম জর্জ এবং রাণী মেরি দিল্লির লালকেল্লার ঝরকায় ৫,০০,০০০ সাধারণ মানুষের সামনে দর্শন দেন এবং তাদের অভিবাদন গ্রহণ করেন।
রক সঙ্গীত
রক সঙ্গীত জনপ্রিয় সঙ্গীতের একটি বিস্তৃত ধারা যা ১৯৫০-এর দশকের মূলধারাতে প্রবেশ করে। ১৯৪০ এবং ১৯৫০-এর দশকের রিদম এ্যান্ড ব্লুজ, রক অ্যান্ড রোল, কান্ট্রি সংগীত-এর শিকড় জড়িয়ে আছে এবং উৎসারিত হয়েছে ফোক সংগীত, ক্ল্যাসিক্যাল সঙ্গীত এবং জ্যাজ সঙ্গীত থেকে। রক সঙ্গীতের শব্দ তৈরি হচ্ছে ইলেকট্রিক গিটার, ইলেকট্রিক বেজ গিটারের ও ড্রামসের রিদম অংশের ব্যাক বিটের মাধ্যমে এবং কি-বোর্ড বাদ্যযন্ত্র যেমন হ্যামন্ড অরগান, পিয়ানো বা ১৯৭০ -এর দশক থেকে ব্যবহৃত সিন্থেসাইজার। গিটার ও কি-বোর্ডের সাথে সাথে সাক্সোফোন ও ব্লজ স্টাইলের হারমোনিকাও ব্যবহার করা হয়ে থাকে।এর সবচেয়ে শুদ্ধ রূপে থাকে তিনটি কর্ড, একটি শক্ত, গভীর ব্যাক বিট ও স্পর্শকরার মতো মেলোডি।
১৯৬০ এবং ১৯৭০ -এর দশকের রক সঙ্গীতের অনেক উপধারার উদ্ভব ঘটেছে।যখন এটা ফোক সঙ্গীতের সাথে মিশেছে তা হয়েছে ফোক রক, যখন তা মিশিয়ে ব্লুজের সাথে তা পরিণত হয়েছে ব্লুজ রক-এ এবং জ্যাজের সাথে জ্যাজ রক ফিউশন। ১৯৭০-এর দশকে রক সঙ্গীত অনুপ্রাণিত হয়েছে সোল, ফাঙ্ক এবং ল্যাটিন সঙ্গীত থেকে। ১৯৭০-এর দশকে রক সঙ্গীতের অনেকগুলো উপধারা যেমন গ্লাম রক, সফট রক, হেভি মেটাল,হার্ডরক, প্রোগ্রেসিভ রক এবং পাঙ্ক রক সৃষ্টি হয়েছে। ১৯৮০-এর দশকে রক সঙ্গীতের উপধারাগুলো হলো নিউ ওয়েভ, হার্ডকোর পাঙ্ক এবং অল্টারনেটিভ রক। ১৯৯০-এর দশকে রক সঙ্গীতের উদ্ভব হওয়া উপধারাগুলো হলো গ্রুঞ্জ, বিটপপ, ইন্ডি রক এবং ন্যু মেটাল। একটা সঙ্গীত দল যারা রক সঙ্গীত করে তাদের রক ব্যান্ড বা রক গ্রুপ বলে। একটা রক গ্রুপে সাধারণত একজন লিড গিটারিস্ট, একজন ড্রামার, একজন মূল ভোকাল এবং একজন বেজ গিটারিস্ট থাকে যা একটি চার মাত্রা তৈরি করে।মাঝে মাঝে একজনকে বাদ দিয়ে ভোকাল নিজেই কোন বাদ্যযন্ত্র বাজিয়ে একটা তিন মাত্রার ব্যান্ড তৈরি করতে পারে বা একজন বা দু’জন রিদম গিটারিস্টকে দলে নিয়ে এবং কি-বোডিস্টকে সাথে নিয়ে সদস্য সংখ্যা বাড়াতেও পারে।কিছু ধারার রক ব্যান্ড যারা একদম মূল রক অ্যান্ড রোলের অনুসারী তারা স্যাক্সোফোনও বাজাতে পারে।সচরাচর দেখা যায় না এমন বাদ্যযন্ত্রও বাজাতে পারে তারা যেমন ভায়োলিন বা সেলো অথবা ট্রাম্পেট বা ট্রম্বোন্স।
বর্তমানে অবশ্য রক শব্দটাকে ব্যবহার করা হয় একটা কম্বলের মতো ব্যবহার হিসেবে যা আচ্ছাদিত করে পপ সঙ্গীত, রেগে এবং মাঝে মাঝে এমনকি হিপহপকেও যা তার ইতিহাসের সাথে মানায় না।
রক অ্যান্ড রোল
thumb|right|200px|এলভিস প্রিসলি ১৯৪০-এর দশকের শেষের দিকে এবং ১৯৫০-এর দশকে আমেরিকাতে উদ্ভব হওয়া রক অ্যান্ড রোল সঙ্গীতে মাঝেই রক সঙ্গীতের ভিত্তি লুকিয়ে আছে যা খুব দ্রুত সারা বিশ্বে ছড়িয়ে পড়েছিল।কালোদের সঙ্গীত যেমন কান্ট্রি সংগীত, রিদম এ্যান্ড ব্লুজ ও গসপেল সঙ্গীতের মাঝে এর শিকড় খুঁজে পাওয়া যায়। ১৯৫১ সালে একজন ডিস্ক জকি অ্যালেন ফ্রেড রিদম এ্যান্ড ব্লুজ সঙ্গীত করা শুরু করেন বর্ণ নির্বিশেষে এবং তিনি প্রথম রক অ্যান্ড রোল শব্দটা ব্যবহার করেন। এটা নিয়ে বিতর্ক আছে যে কোনটাকে আমরা প্রথম রক অ্যান্ড রোল রোল গানের রেকর্ড বলব।জ্যাকি ব্রেন্সটনের রকেট৮৮ এবং তার ডেল্টা ক্যাট যা ১৯৫১ সালে সান রেকর্ডসের স্যাম ফিলিপ রেকর্ড করেছিলেন। ১৯৫৫ সালে বিল হ্যালির রক অ্যা্রাউন্ড দ্যা ক্লক গানটি প্রথম বিলবোর্ড ম্যাগাজিনে তালিকায় জায়গা পেয়েছিল এবং তখন সারা বিশ্বের জনপ্রিয় ধারায় প্রবেশে দরজাটা যেন উন্মুক্ত হয়েছিল। ২০০৪ সালে রোলিং স্টোন ম্যাগাজিন অবশ্য বলে যে ১৯৫৪ সালে সান রেকর্ডসে এলভিস প্রেসলির প্রথম গাওয়া একক দ্যাটস অল রাইট (মামা)ই রক অ্যান্ড রোলের প্রথম রেকর্ড। কিন্তু প্রায় সে সময়ে বিগ জো টার্নারের শেক, র‍্যাটল অ্যান্ড রোল, পরে যা হ্যালি কাভার করেছিলেন যা ছিল ইতোমধ্যে বিলবোর্ডের তালিকাতে।প্রাথমিক রক অ্যান্ড রোলের অন্যান্য শিল্পীরাও এসব গান গাইত যেমন চাক বেরি, বো ডিড্ডলেই, ফ্যাটস ডোমিনো, লিটল রিচার্ড, জেরি লি লুইস এবং জেনে ভিন্সেন্ট। শীঘ্রই রক অ্যান্ড রোল আমেরিকার রেকর্ড বিক্রির মূল শক্তিতে পরিণত হয় এবং এডি ফিশার, পেরি কোমো এবং প্যাটি পেইজ যারা গত দশকের জনপ্রিয় সঙ্গীতে দাপট দেখিয়েছেন তাদের পপ তালিকায় চলে আসা উল্লেখযোগ্য ভাবে কমে আসে। রক অ্যান্ড রোলের অন্যান্য উপধারাকে নেতৃত্ব দিতে থাকে যেমন রকাবিলিটি যা রক অ্যান্ড রোলের সাথে হিলিবিল্লি ধরনের কান্ট্রি সঙ্গীতকে মিশিয়ে তৈরি হয়েছে এবং যা গাইতেন ১৯৫০-এর দশকের মাঝামাঝিতে সাদা চামড়াএ গায়ক যেমন কার্ল পারকিন্স,জেরি লি লুইস, বাডি হলি এবং বড় ধরনের বাণিজ্যিক সাফল্যের সাথে একভিস প্রিসলি। দ্যা ক্রোস, দ্যা পেঙ্গুইন্স, দ্যা টারবান্স তারা সবাই হিট গান উপহার দেন এবং গানের দল যেমন দ্যা প্লেটারস তাদের ১৯৫৫ সালের গান দ্যা গ্রেট প্রিটেন্ডার এবং দ্যা কোস্টারসের অনেক জনপ্রিয় গান যেমন ইয়্যাক্টি ইয়াক (১৯৫৮) ওই সময়ের সবচেয়ে জনপ্রিয় রক অ্যান্ড রোল সঙ্গীতের অংশে পরিণত হয়। ঐ সময় আরো দেখে [ইলেকট্রিক গিটারের বাজানো জনপ্রিয়তা এবং নির্দিষ্ট রক অ্যান্ড রোল স্টাইলের উন্নতি যেমন চাক বেরি, লিক্ক ওরেই এবং স্কট মুর। ইংল্যান্ডে ট্রাড জ্যাজ় এবং ফোক আন্দোলনের কারণে ভ্রাম্যমাণ ব্লুজ গানের শিল্পীরা ইংল্যান্ডে চলে আসতে থাকে। সারা দেশে ১৯৫৫ সালে লনি ডোনেগানের সফল গান রক আইল্যান্ড লাইন স্কিফল সঙ্গীত দলের ধারার উন্নতিতে এবং বড় প্রভাব রাখতে সাহায্য করে যেমন জন লেননের দ্যা কোয়ারিম্যান।
টম ভাইভার্স
টমাস রবার্ট ভাইভার্স (Tom Veivers; জন্ম: ৬ এপ্রিল, ১৯৩৭) কুইন্সল্যান্ডের বিনলেই এলাকায় জন্মগ্রহণকারী স্কটিশ বংশোদ্ভূত সাবেক অস্ট্রেলীয় আন্তর্জাতিক ক্রিকেটার, শিক্ষক, রাজনীতিবিদ ও জনপ্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০-এর দশকে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতি ব্যাটিংয়ের পাশাপাশি ডানহাতে অফ ব্রেক বোলিং করতেন টম ভাইভার্স।
প্রথম-শ্রেণীর ক্রিকেট
১৯৫৮-৫৯ মৌসুমে সফররত ইংরেজ একাদশের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। এছাড়াও, ঐ মৌসুমে শেফিল্ড শিল্ডে প্রথমবারের মতো খেলতে নামেন। তবে, পরের মৌসুমের পূর্ব-পর্যন্ত শেফিল্ড শিল্ডে দলের নিয়মিত সদস্যের মর্যাদাপ্রাপ্ত হননি।
আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্টে অংশগ্রহণ করেছেন টম ভাইভার্স। ৬ ডিসেম্বর, ১৯৬৩ তারিখে ব্রিসবেনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৩ ফেব্রুয়ারি, ১৯৬৭ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।
১৯৬৩-৬৪ মৌসুমে টেস্ট দলে খেলার জন্যে মনোনীত হন। ব্রিসবেনের গাব্বায় সিরিজের প্রথম টেস্টে সফরকারী দক্ষিণ আফ্রিকার বিপক্ষে টেস্ট অভিষেক পর্ব সম্পন্ন হয় তার। আট নম্বরে ব্যাটিংয়ে নেমে ১৪ রান তুলেন ১/৪৮ লাভ করেন। তৃতীয় ও চতুর্থ টেস্ট থেকে তাকে মাঠের বাইরে থাকতে হয়। সিডনিতে সিরিজের পঞ্চম টেস্টে খেলার সুযোগ পান। তবে, দক্ষিণ আফ্রিকানদের দৃঢ়তাপূর্ণ ব্যাটিংয়ের কারণে খেলাটি ড্রয়ে পরিণত হয়।
ইংল্যান্ড গমন
১৯৬৪ সালে দলের সাথে ইংল্যান্ড গমন করেন। সিরিজের সবকটি টেস্টেই তার অংশগ্রহণ ছিল। দুইটি অর্ধ-শতরানের ইনিংস খেলেন ও তিনবার তিন উইকেট করে লাভ করেন।
লর্ডসে অস্ট্রেলিয়ার সংগ্রহ ১৭৬ হলেও তিনি দলের পক্ষে সর্বোচ্চ ৫৪ রান তুলেন। ওভালে সিরিজের চূড়ান্ত টেস্টে ৬৭ রানে অপরাজিত অবস্থায় মাঠ ত্যাগ করেন। ১৯৬৪ সালে ওল্ড ট্রাফোর্ডে ইংল্যান্ডের সংগৃহীত ৬১১ রানের বিপরীতে তিনি ছয় বল নিয়ে গড়া ৫৫ ওভার বোলিং করেছিলেন। এটি টেস্টের ইতিহাসের অন্যতম দীর্ঘকালীন একাধারে বোলিং হিসেবে বিবেচিত। সিটি এন্ড থেকে শেষ ৮০ ওভারের ৭৫ ওভার তিনি বোলিং করেন। ইনিংস শেষে তার বোলিং পরিসংখ্যান দাঁড়ায় ৯৫.১-৩৬-১৫৫-৩। এ সংখ্যাটি টেস্টে যে-কোন অস্ট্রেলীয়ের পক্ষে এক ইনিংসে সর্বোচ্চ হিসেবে বিবেচিত। অপরিবর্তিত অবস্থায় ৫১/১ ওভার বোলিং নিরবিচ্ছিন্নভাবে করেন তিনি।
বব সিম্পসনের ৩০০ রানের ইনিংস খেলাকালীন স্ট্রাইকবিহীন অবস্থায় ছিলেন। এক টেস্ট বাদে ফ্রেড ট্রুম্যান নীল হককে আউট করে ৩০০তম উইকেট লাভের ক্ষেত্রেও তিনি স্ট্রাইকবিহীন ছিলেন।
অবসর
সংক্ষিপ্ত সময়ের জন্যে রাজনৈতিক অঙ্গনে প্রবেশ করেন। ১৯৮৩ থেকে ১৯৮৬ সময়কালে লেবার দলের সদস্যরূপে কুইন্সল্যান্ডের অ্যাশগ্রোভ নির্বাচনী আসনে বিজয়ী হন। ১৯৮৮ সালে ব্রিসবেনে ওয়ার্ল্ড এক্সপো প্রদর্শনীতে অস্ট্রেলিয়ান প্যাভিলিয়নের কমিশনার-জেনারেলের দায়িত্বে ছিলেন। ১৯৯১ থেকে ২০০০ সময়কালে কুইন্সল্যান্ড মেডিক্যাল রিসার্চ ট্রাস্টের সভাপতি হন। ২০০০ সালে ঐ ইনস্টিটিউটের ফেলো মনোনীত হন।
১৯৮৯ থেকে ১৯৯২ সময়কালে কিউসিএ’র সভাপতি ছিলেন। ২০০৬ সালে তাকে কুইন্সল্যান্ড ক্রিকেটের আজীবন সদস্যরূপে মনোনীত করা হয়।
খিড়কিয়া
খিড়কিয়া (Khirkiya) ভারতের মধ্য প্রদেশ রাজ্যের হারদা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খিড়কিয়া শহরের জনসংখ্যা হল ১৭,৪৮৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে খিড়কিয়া এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আর্কিয়ান অধোগমন
আর্কিয়ান অধোগমন একটি বিতর্কিত বিষয়, এই বিষয়টি আর্কিয়ান সময়ে অধোগমনের সম্ভাব্য অস্তিত্ব এবং তার প্রকৃতির সঙ্গে জড়িত। আর্কিয়ান একটি ভূতাত্ত্বিক শৈলকাল যেটি ৪.০-২.৫ বিলিয়ন বছর আগে বর্তমান ছিল। সাম্প্রতিক কাল অবধি, দ্ব্যর্থহীনভাবে একে সমর্থন করা বা না করার পক্ষে সামান্য প্রমাণ ছিল, এবং অতীতে অনেক বিজ্ঞানী হয় অগভীর অধোগমনকে বিশ্বাস করেছিলেন বা এর অস্তিত্বকে সম্পূর্ণভাবে অবিশ্বাস করেছিলেন। তবে, গত দুই দশকে ভূতাত্ত্বিক বোধগম্যতা বৃদ্ধি পাওয়ার ফলে, সেই চিন্তাধারায় শক্তিশালী পরিবর্তনের সূচনা হয়েছে কারণ নতুন প্রমাণ ক্রমবর্ধমানভাবে অনিয়মিত, গভীর অধোগমনের ইঙ্গিত দিয়েছে।
আর্কিয়ান অধোগমনের গুরুত্ব
অধোগমন হল ঘনত্ব দ্বারা নির্ণীত একটি প্রক্রিয়া, যার মাধ্যমে একটি ভূত্বকীয় পাত অন্যের নিচে চলে যায় এবং সম্মিলন সীমানায় ম্যান্টলে ডুবে যায়। ঘন পাথরের মাধ্যাকর্ষণ টান ভূত্বকীয় পাত সংস্থানের জন্য প্রায় ৯০% শক্তি সরবরাহ করে। পৃথিবীর বিন্যাস পরিবর্তন করার জন্য তার তাপ বিবর্তনকে পরিচালনা করার, এবং এর গঠনমূলক কাঠামো নির্মাণের ক্ষেত্রে অধোগমন গুরুত্বপূর্ণ। নির্দিষ্টভাবে, অধোগমন অঞ্চলগুলিতেই প্রাথমিকভাবে বর্তমান মহাদেশীয় ভূত্বক গঠিত হয়েছিল, এটি আধুনিক পৃথিবী গঠনের আর এক প্রক্রিয়া যার নিগূঢ় অতীত রয়েছে। তদুপরি, অধোগমন হল সেই মূল প্রক্রিয়া যার মাধ্যমে পৃষ্ঠতলের উপকরণগুলি পৃথিবীর গভীর অংশে প্রবেশ করেছে এবং আকরিক গঠনের জন্য এই প্রক্রিয়াই বিশেষভাবে দায়ী। অনেক ভূতাত্ত্বিক প্রক্রিয়াগুলিতে অধোগমনের গুরুত্ব বিবেচনা করে, এটি স্পষ্ট যে, পৃথিবীকে একটি গতিশীল ব্যবস্থা হিসাবে বুঝতে গেলে এর অতীত এবং বর্তমানের প্রকৃতি আমাদের অধ্যয়ন করতে হবে।
আর্কিয়ান অধোগমনের বিরোধিতা
যাঁরা আর্কিয়ান সময়ে কোন অধোগমনের ঘটনাকে স্বীকার করেন না তাঁরা ইঙ্গিত করেন যে আর্কিয়ান পৃথিবী আজকের তুলনায় উল্লেখযোগ্যভাবে উত্তপ্ত ছিল, সেই সময় তাপমাত্রা অশ্মমণ্ডলের ঘনত্বকে এমনভাবে প্রভাবিত করে থাকতে পারে যে হয়তো অধোগমন সম্ভব ছিলনা। আর্কিয়ান পৃথিবীর উচ্চ তাপমাত্রার কারণ হিসাবে সৌরজগৎের উপাদানগুলির বিবৃদ্ধির ফলে প্রচুর পরিমাণে উদ্ভূত শক্তি এবং মজ্জা ও ম্যান্টলের পৃথকীকরণকে দায়ী করা যেতে পারে। এই শক্তি, অতি ঘন তাপ উৎপাদনকারী উপাদানের সাথে মিশে, আজকের পৃথিবীর চেয়ে আর্কিয়ান পৃথিবীর অধিকতর উষ্ণতর কারণ হয়েছিল। যদি ধরে নেওয়া যায় আর্কিয়ান সময়ে সমুদ্রতলদেশ প্রসারণের ফলে সমুদ্রীয় অশ্মমণ্ডল উৎপন্ন হয়েছিল, উচ্চতর তাপমাত্রা ম্যান্টল উপাদানের গলন বৃদ্ধি করেছিল এবং মহাসাগরীয় প্রসারণ কেন্দ্রগুলিতে উঠে এসেছিল। এর ফলস্বরূপ ঘন মহাসাগরীয় ভূত্বক এবং অন্তর্নিহিত অবনমিত অশ্মমণ্ডলীয় ম্যান্টলের ঘন অঞ্চল তৈরি হয়েছিল। অশ্মমণ্ডলের ঘনত্ব হ্রাস পেয়েছিল দুটি কারণে। একটি হল ম্যান্টল থেকে ক্রাস্টের পৃথকীকরণ এবং দ্বিতীয়টি হল অবশিষ্ট ম্যান্টল আপেক্ষিকভাবে লোহা এবং অ্যালুমিনিয়ামে হ্রাসপ্রাপ্তি। এই প্রত্যাশিত বৈশিষ্ট্যগুলি থেকে মনে হয় যে সমুদ্রের অশ্মমণ্ডলটি এত হালকা ছিল যে এটি খুব অগভীরভাবে অধোগমনের মধ্যে দিয়ে গিয়েছিল বা একেবারেই অধোগমন হয়নি। বিজ্ঞানীরা যাঁরা এই অনুমানের পক্ষে আছেন তাঁরা যুক্তি দেখান যে সমুদ্রের মালভূমির মূল অঞ্চলগুলিতে ঘন সমুদ্র ভূত্বকের জলপূর্ণ আংশিক গলনের ফলে ফেলসিক পদার্থগুলি তৈরি হয়েছিল, সাধারণভাবে বিশ্বাস করা অধোগমনন অঞ্চলগুলি থেকে নয়।
স্যালেরন সিঁড়ি
এস্কাদেরিয়া স্যালেরন (Escadaria Selarón) বা স্যালেরন সিঁড়ি ব্রাজিলের রিউ দি জানেইরুতে অবস্থিত বিশ্ববিখ্যাত সিঁড়ির একটি সেট। এটি চিলীয় বংশোদ্ভূত শিল্পী জর্জ স্যালেরন-এর কাজ, অনেকের দাবি "ব্রাজিলীয়দের প্রতি তার শ্রদ্ধা" হিসেবে তিনি এটি তৈরি করেছিলেন।
ইতিহাস
১৯৯০ সালে, স্যালেরন তার বাড়ির সামনের অংশের জরাজীর্ণ সিঁড়িগুলি সংস্কার শুরু করেন। প্রথমদিকে তার প্রতিবেশীরা তার হলুদ, নীল, সবুজ ও হলুদ রঙের ব্রাজিলীয় পতাকার মত টাইলগুলো দেখে উপহাস করেছিল। তাঁর এই কাজটি মূলত শুরু হয়েছিল চিত্রকলার পার্শ্ব-প্রকল্প হিসেবে, তবে শীঘ্রই এটি একটি নেশায় পরিণত হয়। একসময় তিনি দেখতে পান যে তার কাছে প্রয়োজনীয় অর্থ নেই, তখন স্যালেরন তার কাজের তহবিলের জন্য অঙ্কনগুলি বিক্রি করেন। এটি দীর্ঘ এবং ক্লান্তিকর কাজ ছিল। তবে অবশেষে তিনি অবিরত টাইলস, সিরামিকস এবং আয়না দিয়ে সিঁড়ির পুরো সেটটিকে সাজাতে সমর্থ হন।
সিঁড়ি
জোয়াকিম সিলভা রাস্তা এবং পিন্টো মার্টিনস রাস্তা পর্যন্ত, আনুষ্ঠানিকভাবে ম্যানুয়েল কার্নেরিও রাস্তার নামে পরিচিত, এই সিঁড়িগুলি রিউ দি জানেইরুর লাপা এবং সান্তা টেরেসার পাড়াগুলি পর্যন্ত বিস্তৃত। ১২৫ মিটার দীর্ঘ পরিমাপের এই সিঁড়ির ২১৫টি ধাপ রয়েছে, যাতে বিশ্বের প্রায় ৫০টির বেশি দেশ থেকে সংগ্রহ করা ২০০০টিরও বেশি টাইলস রয়েছে।
সিঁড়ির এক বিভাগের কাজ 'সমাপ্ত' হয়ে যাওয়ার সাথে সাথে, সাললেরন আরও একটি বিভাগে কাজ শুরু করেন, ক্রমাগত এটিকে পরিবর্তন করে এটিতে শিল্পের একটি চির-বিকশিত রুপ দেন। স্যালারন কাজটিকে "কখনই সম্পূর্ণ হয়নি" হিসাবে বিবেচনা করেন। তিনি বলেছিলেন যে, "এই উন্মত্ত এবং অনন্য স্বপ্নটি কেবল আমার মৃত্যুর দিনেই শেষ হবে"।
প্রথম দিকে, রিওর রাস্তায় পাওয়া বিভিন্ন নির্মাণ সাইট এবং নগর বর্জ্যের গাদা থেকে এই কাজের জন্য টাইলস আনা হয়। তবে পরবর্তী বছরগুলিতে, বেশিরভাগ টাইলস বিশ্ব জুড়ে দর্শনার্থীরা দান করেন। ২০০০+ টাইলসগুলির মধ্যে ৩০০টি দিয়ে স্যালেরন হাতে আঁকা গর্ভবতী আফ্রিকান মহিলাকে চিত্রিত করছে। স্যালেরন এই ব্যপারে কোন মন্তব্য করেননি, শুধু এটি বলেন যে "আমার অতীত থেকে নেয়া ব্যক্তিগত সমস্যা"র প্রতিচ্ছবি।
শেষ পর্যন্ত কাজটি আর্কোস দা লাপা এর পাদদেশে যেয়ে শেষ হয়।
জর্জ স্যালেরন
জর্জ স্যালেরন ১৯৪৭ সালে চিলিতে জন্মগ্রহণ করেছিলেন। তিনি ১৯৮৩ সালে রিও ডি জেনিরোতে এসে বসতি স্থাপনের সিদ্ধান্ত নেওয়ার আগে বিশ্বের ৫০ টিরও বেশি দেশে চিত্রশিল্পী এবং ভাস্কর হিসাবে ভ্রমণ, বসবাস এবং কাজ করেছেন। ১৯৯০ সালে তিনি এক ঝাঁটকায় সিঁড়িগুলি আঁকতে শুরু করেন। বিভিন্ন সময় তার ফোনটি কেটে দেওয়া হয়েছিল এবং জীবনযাত্রার ব্যয় বহন করতে না পারার কারণে তাকে বাড়ি থেকে উচ্ছেদ করার হুমকি দেওয়া হয়েছিল। তিনি তাঁর কাজ চালিয়ে যাওয়ার জন্য অনেক চিত্রকর্ম বিক্রয় করেছিলেন এবং স্থানীয় এবং ভ্রমণকারীদের কাছ থেকে অনুদান গ্রহণ করেন। ১৯৭৭ সাল থেকে, স্যালেরন দাবি করেছিলেন ২৫,০০০ এরও বেশি প্রতিকৃতি বিক্রি হয়েছিল, সবগুলিতে একই গর্ভবতী মহিলার ফিচার ছিল, এই বিক্রয় থেকে তিনি তার কাজের অর্থায়ন করেছিলেন। কৌতূহলী দর্শনার্থী এবং পর্যটকরা একসাথে তার কাজ দেখতে এলেও তাতে তিনি বেশিরভাগ সময় মুখর ছিলেন না। তিনি এখানে দিনের বেলা মেরামতের কাজ করতেন ।
সীতা দেবী (অভিনেত্রী)
পেশা
ডান|থাম্ব|200x200পিক্সেল| সীতা দেবী ১৯২৫ সালে প্রেম সন্ন্যাস চলচ্চিত্রে ( দ্য লাইট অফ এশিয়া )
তার তিনটি সফল চলচ্চিত্র ছিল: দ্য লাইট অফ এশিয়া, সিরাজ, এবং প্রপঞ্চ পাস ।
তার অন্য তিনটি সফল চলচ্চিত্র, বঙ্কিমচন্দ্র চট্টোপাধ্যায়ের জনপ্রিয় উপন্যাসগুলির উপর ভিত্তি করে নির্মিত দুর্গেশ নন্দিনী, কাপল কুন্ডাল এবং কৃষ্ণকান্তের উইল ।
অনেকেই বিশ্বাস করেন যে রেনে স্মিথ এবং তার বোন পার্সি স্মিথ বিকল্পভাবে 'সীতা দেবী' হিসাবে আবির্ভূত হন।
বলবর্মণ
বলবর্মণ (রাজত্বকালঃ ৩৯৮-৪২২ খ্রিস্টাব্দ) কামরূপ রাজ্য শাসনকারী বর্মণ রাজবংশের তৃতীয় রাজা ছিলেন।
পরিচিতি
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা সমুদ্রবর্মণ ও তাঁর রাণী দত্তা দেবীর পুত্র বলবর্মণের নাম জানা যায়। তাঁর পত্নীর নাম ছিল রত্নাবতী ও পুত্রের নাম ছিল কল্যাণবর্মণ। রাজতরঙ্গিনী গ্রন্থে বলবর্মণের কন্যা রাজকুমারী অমৃতপ্রভার স্বয়ম্বর সভার বিস্তৃত বর্ণনা রয়েছে, যেখানে আর্য্যাবর্তের বিভিন্ন রাজ্যের রাজকুমারদের মধ্যে তিনি কাশ্মীরের গোনন্দ রাজবংশের রাজা মেঘবাহনকে বিবাহ করেন।
বিল্ড পত্রিকায় যৌনতা বন্ধ করুন
বিল্ড পত্রিকায় যৌনতা বন্ধ করুন (Schlus mit dem Bild-Sexismus) একটি প্রচারাভিযান যাতে এর আয়োজকরা জার্মানির সর্বাধিক জনপ্রিয় দৈনিক পত্রিকা বিল্ড-সাইটুংকে নারীদের সামগ্রীকরণ করার অভিযোগে অভিযুক্ত করেছেন। পত্রিকাটি বছরের পর বছর ধরে নারীদেহের যৌন উপস্থাপনার জন্য অসংখ্য সূত্র দ্বারা সমালোচিত হয়েছে। এই প্রচারাভিযানের প্রথম লক্ষ্য হল সংবাদপত্রটিকে একটি নগ্ন-বক্ষ মডেল, "বিল্ড-গার্ল" এর ছবি প্রকাশ বন্ধ করতে রাজি করানো। সংবাদপত্রটি যেভাবে পুরুষদের নিয়ে লেখালেখি করে, সেভাবেই নারী ও নারীকেন্দ্রিক বিষয় নিয়ে প্রতিবেদন প্রকাশ শুরু করতে বলা হয়েছে। বিল্ড পত্রিকায় যৌনতা বন্ধ করুন যুক্তরাজ্যের আর তৃতীয় পাতা নয় প্রচারাভিযান থেকে অনুপ্রাণিত হয়েছিল যেখানে দ্য সান পত্রিকাকে তৃতীয় পৃষ্ঠায় অর্ধ-নগ্ন মহিলাদের ছবি প্রকাশের অভ্যাসটি ত্যাগ করতে প্ররোচিত করা হয়।
ইতিহাস
২০১৪ সালের অক্টোবরে অক্সফোর্ড বিশ্ববিদ্যালয়ের স্নাতকোত্তর শিক্ষার্থী ক্রিস্টিনা লুনৎস Change.org ওয়েবসাইটে একটি আনুষ্ঠানিক আবেদন প্রকাশ করে বিল্ড পত্রিকার সম্পাদক কাই ডিকমানকে প্রকাশনা থেকে নগ্নবক্ষ "বিল্ড-গার্ল" অপসারণের আহ্বান জানান। #BILDsexism হ্যাশট্যাগের অধীনে টুইটারে আনুষ্ঠানিক আবেদনটি নিয়ে আলোচনা করা হয়েছিল। পত্রিকাটি ২০১২ সালে তার প্রথম পৃষ্ঠায় নগ্ন-বক্ষ ছবি প্রকাশ করা বন্ধ করে দেয়, তবে সেগুলি এখনও পত্রিকাটির অভ্যন্তরে এবং ওয়েবসাইটে প্রকাশিত হয়। ২০১৪ সালের ১৭ই সেপ্টেম্বর পত্রিকাটি প্রথম পৃষ্ঠায় ছয়জন সুপরিচিত জার্মান নারীর বক্ষ-বিভাজিকার ছবি প্রকাশ করে এবং পাঠকদেরকে সেগুলির মূল্যায়ন করতে বলে। প্রচারাভিযানের সামাজিক যোগাযোগ মাধ্যম ব্যবস্থাপক সোফিয়া বেকার এটিকে সংবাদপত্রে নারীদেরকে বস্তুতে পরিণত করা এবং যৌনতাকে স্বাভাবিক করে তোলার বিন্যাসের একটি উদাহরণ হিসাবে উল্লেখ করেছেন।
লুনৎস বিল্ডের যৌন নিপীড়ন ও যৌন হয়রানির প্রতিবেদনকে "যৌনতাবাদী এবং ঈক্ষণকামী" হিসাবে বর্ণনা করেছেন। তিনি জোর দিয়ে বলেন যে প্রকাশনার যৌন হয়রানি এবং যৌন সহিংসতার ঘটনাগুলির ঘন ঘন প্রতিবেদনগুলিতে পাওয়া ক্ষোভের সুরটি ইঙ্গিত দেয় যে মহিলাদের বিরুদ্ধে সহিংসতা-বিরোধী ক্রোধ শুধুমাত্র কৃত্রিম, কারণ এটি প্রকাশনার ঘন ঘন পোশাকবিহীন মহিলাদের ছবি ব্যবহারের সাথে সামঞ্জস্যপূর্ণ। লুনৎস অও বেকার বলেন যে তারা লুসি-অ্যান হোমসের নেতৃত্বে আর তৃতীয় পৃষ্ঠা নয় প্রচারাভিযান থেকে অনুপ্রাণিত হয়েছিলেন, যা যুক্তরাজ্যের দ্য সান পত্রিকার সম্পাদককে স্বেচ্ছায় তাদের অনুরূপ নগ্নবক্ষ ৩নং পৃষ্ঠার মডেলদের সরিয়ে ফেলতে বলেছিল।
অভ্যর্থনা
জুলাই, ২০১৯ পর্যন্ত আনুষ্ঠানিক আবেদনটিতে ৫৮,০০০টিরও বেশি স্বাক্ষর পড়েছিল এবং ডাইকম্যান দ্বারা স্বীকৃত হয়েছিল। প্রচারাভিযানের সমর্থকদের মধ্যে রয়েছে ডয়েচার ফ্রাউয়েনরাট (জার্মান নারী পরিষদ); জার্মানিতে অ্যামনেস্টি ইন্টারন্যাশনালের মহাসচিব সেলমিন কালিস্কান; আংগেলা কোলব, জাখসেন-আনহাল্টের বিচার মন্ত্রী; এবং বুন্ডেসটাগের (জার্মান সংসদ) সদস্য একিন ডেলিগোজ, কাটিয়া ডর্নার, এলকে ফের্নার, ব্রিটা হেলমান, কাটিয়া কিপিং, সিলভিয়া কোটিং-উহল, রেনেট কুনাস্ট, বিরগিটে কোম্পেল, কাটিয়া মাস্ট, কর্নেলিয়া মোরিং, উলি নিসেন, সোনকে রিক্স, উলে শাউস এবং ডোরোটে শ্লেগেল। এটি ইউরোপীয় সংসদের সদস্য মারিয়া নোইচল এবং টেরি রেইনটও এটিতে সমর্থন দেন; আনকে ডোমশেইট-বার্গ, পূর্বে পাইরেটেনপার্টি ডয়চল্যান্ডের সদস্য, এবং গায়িকা জেসমিন তাবাতাবাঈ সহ বেশ কয়েকটি খ্যাতনামা ব্যক্তিত্ব এর সমর্থন করেন। বিল্ডের প্রকাশক অ্যাক্সেল স্প্রিংগার এসই মূল্যবোধের একটি বিবৃতি জারি করে প্রচারাভিযানের প্রতিক্রিয়া জানিয়েছেন। এর মধ্যে পারস্পরিক শ্রদ্ধা এবং সম্মানজনক মিথস্ক্রিয়া বজায় রাখার গুরুত্ব রয়েছে।
এভিডেন্স মাকগোপা
এভিডেন্স মাকগোপা (Evidence Makgopa; জন্ম: ৫ জুন ২০০০) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব বারোকা এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০২১ সালে, মাকগোপা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। একই বছরে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে ২টি গোল করেছেন।
প্রারম্ভিক জীবন
এভিডেন্স মাকগোপা ২০০০ সালের ৫ই জুন তারিখে দক্ষিণ আফ্রিকার গামাম্পায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাকগোপা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
মেরোমিকটিক হ্রদ
থাম্ব| ম্যাকগিনিস হ্রদ হল পেট্রোগ্লিফস প্রাদেশিক উদ্যানের মধ্যে একটি মেরোমিটিক হ্রদ। থাম্ব| [[ফ্রান্স|ফ্রান্সের ল্যাক পাভিন একটি মেরোমিকটিক ক্রেটার হ্রদ।]] মেরোমিকটিক হ্রদ হল একটি হ্রদ যেখানে পানির স্তর রয়েছে যা মিশে যায় না। সাধারণ, হলোমিকটিক হ্রদে প্রতি বছর অন্তত একবার ভূপৃষ্ঠ ও গভীর পানির ভৌত মিশ্রণ ঘটে।
মেরোমিকটিক শব্দটি ১৯৩৫ সালে অস্ট্রিয়ান ইঙ্গো ফাইন্ডেনেগ দ্বারা উদ্ভাবিত হয়েছিল, যা স্পষ্টতই পুরানো শব্দ হলোমিকটিক এর উপর ভিত্তি করে তৈরি হয়েছিল। মেরোমিকটিক হ্রদের বর্ণনায় ব্যবহৃত ধারণা ও পরিভাষা মূলত ১৯৩৭ সালে জি. এভলিন হাচিনসনের কিছু সংযোজনের পরে সম্পূর্ণ হয়েছিল।
বৈশিষ্ট্য
মেরোমিকটিক হ্রদকে সাধারণত তিনটি ভাগে বা স্তরে ভাগ করা যায়। নীচের স্তরটি মনিমোলিমিনিয়ন নামে পরিচিত; হ্রদের এই অংশের পানি সামান্য সঞ্চালিত হয় এবং সাধারণত হ্রদের বাকি অংশের তুলনায় হাইপোক্সিক এবং লবণাক্ত হয়। উপরের স্তরটিকে মিক্সোলিমিনিয়ন বলা হয় এবং এটি মূলত একটি হলোমিকটিক হ্রদের মতো কাজ করে। মধ্যবর্তী অঞ্চলটিকে কেমোক্লিন বলা হয়, একে কেমোলিমিনিয়নও বলা হয়।
লুই পাস্তুর
লুই পাস্তুর (Louis Pasteur লুই পাস্ত্যোর্‌) (ডিসেম্বর ২৭, ১৮২২ – সেপ্টেম্বর ২৮, ১৮৯৫) একজন ফরাসি অণুজীববিজ্ঞানী ও রসায়নবিদ। তিনিই প্রথম আবিষ্কার করেন যে অণুজীব অ্যালকোহলজাতীয় পানীয়ের পচনের জন্য দায়ী। জীবাণুতত্ত্ব ও বিভিন্ন রোগ নির্মূলে বিভিন্ন ধরনের প্রতিষেধক আবিষ্কার করে স্মরণীয় হয়ে রয়েছেন।
প্রারম্ভিক জীবন
লুই পাস্তুর ১৮২২ সালের ২৭ ডিসেম্বর ফ্রান্সের জুরা প্রদেশের দোল শহরে জন্মগ্রহণ করেন ও আরবোয়া শহরে বেড়ে উঠেন। দরিদ্র পিতা সেখানকার একটি ট্যানারিতে চাকুরি করতেন। ১৮৪৭ সালে পাস্তুর ফ্রান্সের একোল থেকে পদার্থবিদ্যা ও রসায়নে ডক্টরেট ডিগ্রি অর্জন করেন। সেখানে তিনি জৈব যৌগের আলোক সমাণুতা নিয়ে গবেষণা করেন। তিনি দেখান যে, আলো যখন জৈব যৌগের দ্রবনের ভেতর দিয়ে যায় তখন এর দিক পরিবর্তন ঘটে। তিনি প্রস্তাব করেন যে, একই জৈব যৌগ যাদের গঠন এক, তারা সমাণু হতে পারে যদি তারা একে-অপরের আলো প্রতিবিম্ব হয়।
১৮৪৮ সালে দিজোঁ লিসিতে সংক্ষিপ্ত সময়ের জন্য রসায়নের অধ্যাপক হিসেবে চাকরি করেন। সেখানেই বিশ্ববিদ্যালয়ের রেক্টরের কন্যা মারি লরেন্তের সাথে প্রণয়ে আবদ্ধ হন। ২৯ মে, ১৮৪৯ সালে তারা বিবাহ-বন্ধনে আবদ্ধ হন। পাঁচ সন্তানের তিনটিই প্রাপ্তবয়স্ক হবার পূর্বেই টাইফয়েড রোগে মারা যায়। ব্যক্তিগতভাবে নির্মম এ ঘটনায় তিনি মুষড়ে না পড়ে এর প্রতিকারে মনোনিবেশ ঘটিয়েছিলেন।
কর্মজীবন
thumb| তিনি গবেষণা কর্ম চালিয়ে যান এবং সেই সাথে দিজোঁ ও স্ত্রাসবুর্গ বিশ্ববিদ্যালয়ে শিক্ষকতা শুরু করেন। ১৮৫৪ সালে পাস্তুর স্থানীয় এক বিশ্ববিদ্যালয়ে বিজ্ঞান বিভাগের ডীন হিসেবে নিয়োগ লাভ করেন। তখন থেকেই তিনি স্থানীয় মদের কলগুলোতে গাঁজন প্রক্রিয়া নিয়ে গবেষণা শুরু করেন। তিনি দেখান অ্যালকোহল উৎপাদন ইস্টের পরিমানের উপর নির্ভর করে। তিনি আরও প্রমাণ করেন মদের অম্লতা তাতে ব্যাক্টেরিয়ার ক্রিয়ার জন্য ঘটে।
মদ শিল্প
মদের অম্লতা ফ্রান্সের মদ ব্যবসাতে এক বিশাল সমস্যা ছিল। এর ফলে প্রতিবছর অনেক অর্থ গচ্চা যেত। পাস্তুর মদের স্বাদ ঠিক রেখে ব্যাক্টেরিয়া মুক্ত করার জন্য গবেষণা শুরু করেন। তিনি দেখেন মদকে গরম করলে ব্যাক্টেরিয়া মরে যায় এবং মদের স্বাদের কোন পরিবর্তন হয় না। পাস্তুর একই পদ্ধতি দুধের ক্ষেত্রেও প্রয়োগ করেন এবং ভাল ফল পান। পাস্তুরের এই পদ্ধতি বিশ্বব্যাপী এখন ব্যবহৃত হচ্ছে। তার নামানুসারে এই পদ্ধতিকে পাস্তুরায়ন নামে নামাঙ্কিত করা হয়।
জীবনের উৎপত্তি
পাস্তুর এখন মদে ব্যক্টেরিয়ার উৎস নিয়ে গবেষণা শুরু করেন। তৎকালীন সময়ে অনেকে ধারণা করতেন ব্যাক্টেরিয়া নির্জীব বস্তু থেকে আপনা আপনি সৃষ্টি হয়। এর বিপক্ষেও অনেকে বিজ্ঞানী ছিলেন। গ্রিক দার্শনিক এরিস্টটলের সময় থেকেই এই বিতর্ক ছিল, কিন্তু কোন বিজ্ঞানসম্মত উত্তর ছিল না। পাস্তুর পরীক্ষার মাধ্যমে দেখান, নির্জীব বস্তু থেকে ব্যাক্টেরিয়া বা কোন রকম জীবনের সূত্রপাত হতে পারে না। তিনি প্রমাণ করেন, মদে বাতাস ও অন্যান্য মাধ্যম থেকে ব্যাক্টেরিয়া আসে। পাস্তুর তার বিখ্যাত পরীক্ষার সাহায্যে যেটা দেখিয়েছিলেন তা হল,  জীবাণুমুক্ত নিয়ন্ত্রিত (পাস্তুর প্রদত্ত) পরিবেশে প্রাণ আপনা আপনি জন্ম নেয় না; কিন্তু অন্য পরিবেশে অন্য ভাবে যে কখনই জন্ম নিতে পারবে না - এই কথা কিন্তু পাস্তুরের ফলাফল হলফ করে বলেনি
পাস্তুরের পরীক্ষা স্বতঃজননবাদকে (Theory of spontaneous generation) ভুল প্রমাণ করেছে। স্বতঃজননতত্ত্বের দাবীদারদের সবাই বিশ্বাস করতেন জটিল জীব তার পূর্ণ অবয়বে নিজে নিজেই 'সৃষ্টি' হয়।  যেমন, এরিস্টটল বিশ্বাস করতেন কিছু মাছ এবং পতংগের মত ছোট প্রাণী স্বতঃস্ফুর্তভাবে উদ্ভূত হয় । ব্রিটিশ গবেষক আলেকজান্দার নীডহ্যাম (১১৫৭-১২১৭) বিশ্বাস করতেন ফার গাছ সমুদ্রের লবণাক্ত পানিতে ফেলে রাখলে তা থেকে রাজহাঁস জন্ম নেয়। জ্যান ব্যাপটিস্ট হেলমন্ট (১৫৮০-১৬৪৪) ভাবতেন ঘর্মাক্ত নোংরা অন্তর্বাস ঘরের কোনায় ফেলে রাখলে তা থেকে ইঁদুর আপনা আপনিই জন্ম নেয়। বিজ্ঞানী পুশে (১৮০০-১৮৭২) বিশ্বাস করতেন খড়ের নির্যাস থেকে ব্যাকটেরিয়া বা অণুজীব স্বতঃস্ফুর্তভাবেই জন্ম নেয়[2]।  পাস্তুরের গবেষণা মূলতঃ এই ধরনের 'সৃষ্টিবাদী'  ধারণাকেই বাতিল করে দেয়। কিন্তু পাস্তুরের পরীক্ষা কিংবা জৈবজনির কোন সূত্রই বলে না যে, প্রাথমিক জীবন জড় পদার্থ থেকে তৈরি হতে পারবে না
রেশম শিল্প
১৮৬৫ সালে ফ্রান্স সরকার পাস্তুরকে ফ্রান্স রেশম শিল্পের সমস্যা সমাধানে আহ্বান জানায়। এক মহামারীতে রেশম পোকার উৎপাদন হ্রাস পেয়েছিল। পাস্তুর দেখেন রেশম পোকার এই সমস্যা বংশগত এবং মায়ের থেকে পরবর্তী প্রজন্মে সংক্রামিত হতে পারে। তিনি প্রস্তাব করেন কেবলমাত্র রোগ মুক্ত গুটি বাছাই করার মাধ্যমেই রেশম শিল্পকে বাঁচানো সম্ভব।
জীবাণু তত্ত্ব
পাস্তুর দেখান কিছু রোগ অণুজীব দ্বারা সংঘটিত হতে পারে, যারা জল ও বাতাসের মাধ্যমে ছড়ায়। তিনি তার জীবাণু তত্ত্বে দেখান যে অণুজীব বৃহদাকার জীবকে আক্রমণ করে রোগ সংঘটিত করতে পারে।
অ্যান্থ্রাক্স
পাস্তুর প্রথম অ্যানথ্রাক্সের টিকা আবিষ্কার করেন। তিনি গবেষণার মাধ্যমে বুঝতে পারেন গৃহপালিত পশুতে অ্যান্থ্রাক্স ব্যাসিলি (Bacillus anthrasis)-এর আক্রমণেই অ্যান্থ্রাক্স হয়। তিনি রোগ সৃষ্টিতে অক্ষম অ্যান্থ্রাক্স ব্যাসিলি ভেড়ায় ইনজেকসনের মাধ্যমে প্রবেশ করান এবং দেখেন পরবর্তীকালে এগুলো আর রোগ সৃষ্টিতে সক্ষম ব্যাসিলি দিয়ে আক্রান্ত হয় না।
জলাতঙ্ক
অ্যান্থ্রাক্স প্রতিরোধক আবিস্কারের পর পাস্তুর অন্যান্য রোগের প্রতিরোধের জন্য গবেষণা শুরু করেন। তিনি জলাতঙ্ক নিয়ে কাজ করে দেখেন এটি নার্ভাস সিস্টেমের একটি রোগ এবং আক্রান্ত পশুর স্পাইনাল কর্ডের নির্যাস দ্বারা অন্য প্রাণিকে জলাতঙ্কে আক্রান্ত করা যায়। এই পদ্ধতিতে তিনি রোগ প্রতিরোধে অক্ষম জলাতঙ্ক ভাইরাস উৎপাদন করেন, যা জলাতঙ্কের টিকা হিসেবে ব্যবহার করা সম্ভব। ১৮৮৫ সালে পাস্তুর প্রথম এক শিশু বালকের উপর এই টিকা প্রয়োগ করেন। ছেলেটিকে জলাতঙ্ক আক্রান্ত কুকুর কামড়িয়েছিল, তারপর ছেলেটির মা তাকে পাস্তুরের গবেষণাগারে নিয়ে আসেন। পাস্তুর ছেলেটিকে টিকা প্রদান করেন এবং ছেলেটি ভাল হয়ে উঠে।
মৃত্যু
জলাতঙ্কের টিকা আবিস্কারের পরে ফ্রান্স সরকার পাস্তুর ইনস্টিটিউট স্থাপন করেন। এই ইনস্টিটিউটের পরিচালক থাকাকালীন ১৮৯৫ সালে লুই পাস্তুর মৃত্যুবরণ করেন।
আবু বকর সিদ্দিকী (বীর বিক্রম)
শহীদ আবু বকর সিদ্দিকী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ আবু বকর সিদ্দিকীর জন্ম সিরাজগঞ্জ জেলার বেলকুচি উপজেলার দেলুয়াকান্দি গ্রামে। তার বাবার নাম মনসুর আলী এবং মায়ের নাম বেগম সোনাভান। তার স্ত্রীর নাম সাহানা বেগম। তাঁদের তিন ছেলে।
কর্মজীবন
আবু বকর সিদ্দিকী ১৯৭১ সালে রাজশাহী ক্যাডেট কলেজে শিক্ষকতা করতেন। মুক্তিযুদ্ধ শুরু হলে ২৭ মার্চ ঝাঁপিয়ে পড়েন যুদ্ধে।
মুক্তিযুদ্ধে ভূমিকা
মুক্তিযুদ্ধ শুরু হলে রাজশাহী ক্যাডেট কলেজের ছাত্র-শিক্ষকসহ পুলিশ-আনসার ও ইপিআর সমন্বয়ে গড়ে ওঠে মুক্তিযোদ্ধাদের একটি দল। এই দলে ছিলেন আবু বকর সিদ্দিকী। তাঁদের নেতৃত্বে ছিলেন ক্যাডেট কলেজের অ্যাডজুটেন্ট ক্যাপ্টেন আবদুর রশিদ (বীর প্রতীক)। তিনি খবর পেলেন পাবনা থেকে এক দল পাকিস্তানি সেনা রাজশাহী আসছে। সিদ্ধান্ত নিলেন ঈশ্বরদীতে পাকিস্তানি সেনাদের অ্যামবুশ করার। এরপর মুক্তিযোদ্ধারা তার নেতৃত্বে ঈশ্বরদীতে সফলভাবে অ্যামবুশ করে। পাকিস্তান সেনাবাহিনীর দল পাবনা থেকে সেখানে এলে তারা আক্রমণ চালান। তখন সেখানে প্রচণ্ড পাকিস্তান সেনাবাহিনীর ওই দলে কর্মকর্তা ও সেনা ছিল প্রায় ৬০ জন। মুক্তিযোদ্ধাদের আক্রমণে মেজর আসলামসহ ৪০ জন হতাহত হয়। বাকিরা পালিয়ে যায়। অ্যামবুশের সফলতায় মুক্তিযোদ্ধাদের মনে বেশ আত্মবিশ্বাস সৃষ্টি হয়। কয়েকদিন পর পাকিস্তান সেনাবাহিনীর একটি বিরাট দল ঢাকা থেকে রাজশাহী অভিমুখে আসতে থাকে। পথিমধ্যে বিভিন্ন স্থানে তারা বাধাপ্রাপ্ত হয়। তবে তাদের অগ্রযাত্রা অব্যাহত থাকে। ১১ এপ্রিল ভোরে তারা রাজশাহীর চারঘাটে উপস্থিত হয় এবং সেখানে প্রতিরক্ষা নিয়ে অবস্থা পর্যবেক্ষণ করতে থাকে। পরদিন আবদুর রশিদের নেতৃত্বাধীন মুক্তিযোদ্ধারা কয়েকটি দলে বিভক্ত হয়ে অগ্রসরমাণ পাকিস্তানি সেনাদের আক্রমণ করে। একটি দলের নেতৃত্ব দেন আবু বকর সিদ্দিকী। তার দলের ওপর দায়িত্ব ছিল চারঘাটে প্রধান সড়কে বাজারসংলগ্ন স্থানে ডিলেইং পজিশন সৃষ্টি করে পাকিস্তানি সেনাদের বাধা দেওয়া। যাতে পাকিস্তানিরা সামনে অগ্রসর হতে না পারে। পরিকল্পনানুযায়ী আবু বকর সিদ্দিকী ১২ এপ্রিল ভোরে সহযোদ্ধাদের নিয়ে সেখানে প্রতিরক্ষা অবস্থান নেন। সকালে পাকিস্তান সেনাবাহিনীর ওই দলের একাংশ সেখানে উপস্থিত হলে তিনি আক্রমণ করেন। আকস্মিক আক্রমণে হকচকিত সেনারা কিছু সময় যুদ্ধের পর পশ্চাদপসরণ করে। পরে নতুন শক্তি নিয়ে আবার অগ্রসর হয়ে পাল্টা আক্রমণ চালায়। মুক্তিযোদ্ধারা তার নেতৃত্বে বিপুল বিক্রমে পাকিস্তানি আক্রমণ প্রতিহত করে। এ সময় মুক্তিযোদ্ধাদের অন্যান্য দলও ভিন্ন ভিন্ন অবস্থান থেকে অগ্রসরমাণ পাকিস্তানি সেনাদের আক্রমণ করে। দিনভর যুদ্ধ চলে। বিকেলের পর মুক্তিযোদ্ধাদের অন্যান্য দলের অবস্থান থেকে গুলিবর্ষণ ক্রমে কমে যায়। একপর্যায়ে আবু বকর সিদ্দিকীর দলের অবস্থানেও একই ঘটনা ঘটে। সন্ধ্যায় গুলি পুরোপুরি বন্ধ হয়ে যায়। তখন প্রতিরক্ষা অবস্থানে তিনি ও তার সঙ্গে থাকা এক সহযোদ্ধা ছাড়া আর কেউ ছিল না। আবু বকর সিদ্দিকী এতে ভীতসন্ত্রস্ত বা বিচলিত হননি। বীরত্বের সঙ্গে একাই পাকিস্তানি সেনাদের আক্রমণ প্রতিহত করতে থাকেন। কিন্তু এই যুদ্ধ ছিল অসম। একপর্যায়ে তার গুলি শেষ হয়ে যায়। তখন পাকিস্তানি সেনারা তার বাংকার ঘিরে ফেলে খুব কাছ থেকে গুলি করে। সঙ্গে সঙ্গে শহীদ হন তিনি। সেনারা তাকে হত্যা করেই ক্ষান্ত হয়নি, বেয়নেট দিয়ে খুঁচিয়ে তার মরদেহ ক্ষতবিক্ষত করে। পরদিন স্ত্রী খবর পেয়ে স্থানীয় একজনের সহায়তায় তার মরদেহ থানার পাশে সমাহিত করেন। এই সমাধি সংরক্ষিত।
গ্রাফ তত্ত্ব
thumb|250px|right|৬টি শীর্ষবিন্দু (vertex) এবং ৭টি ধার (edge) সংবলিত একটি গ্রাফ গণিতে এবং কম্পিউটার বিজ্ঞানে গ্রাফ তত্ত্ব (Graph Theory) এমন একটি বিষয় যা গ্রাফ সম্পর্কিত বিষয়াদি আলোচনা করে। "গ্রাফ" হচ্ছে কতগুলো ভার্টেক্স বা শীর্ষবিন্দুর সমষ্টি এবং কতগুলো এজ বা রেখার সমষ্টি যারা বিভিন্ন ভার্টেক্সের মধ্যে সংযোগ স্থাপন করে। গ্রাফ দিকঅনির্দেশিত বা অদিক হতে পারে যার অর্থ হচ্ছে দুটি ভার্টেক্সের সংযোজক রেখার কোন দিক নেই। দিকসংবলিত বা সদিক গ্রাফের এজগুলোর নির্দিষ্ট দিক রয়েছে। বিস্তারিত সংজ্ঞার জন্য দেখুন গ্রাফ (গণিত)।
আনা জার্ভিস
পরিবার এবং ছোটকাল
অ্যানা মারিয়া জার্ভিস ১৮৬৪ সালের ১ লা মে পশ্চিম ভার্জিনিয়ার টেলর কাউন্টির ওয়েবস্টারে জন্মগ্রহণ করেন, যা তার বাবা-মা এর এগারো সন্তানের মধ্যে নবম। তার সাত ভাইবোন শৈশবে মারা যায়। তার জন্মস্থান, যা আজ আনা জার্ভিস হাউস নামে পরিচিত, ১৯৭৯ সাল থেকে ঐতিহাসিক স্থানের জাতীয় রেজিস্টারে তালিকাভুক্ত করা হয়েছে। পরিবারটি তার শৈশবের পরে টেলর কাউন্টিতে পশ্চিম ভার্জিনিয়ার গ্রাফটনে চলে যায়।
অ্যান রিভস জার্ভিস একজন সমাজকর্মী, মাদারস ডে ওয়ার্ক ক্লাবের প্রতিষ্ঠাতা ছিলেন।একজন নারী হিসেবে তার বিশ্বাস দ্বারা সংজ্ঞায়িত, তিনি অ্যান্ড্রুজ মেথডিস্ট এপিস্কোপাল চার্চ সম্প্রদায়ের মধ্যে খুব সক্রিয় ছিলেন। ১৮৭৬ সালে তার রবিবারের স্কুলের একটি পাঠের সময় তার মেয়ে আনা জার্ভিস মা দিবসের জন্য তার অনুপ্রেরণা খুঁজে পায় বলে ধারণা করা হয়, যখন অ্যান একটি প্রার্থনার সাথে তার পাঠ বন্ধ করে দেয়, যেখানে বলা হয়: "আমি আশা করি এবং প্রার্থনা করি যে কেউ, কখনও কখনও, জীবনের প্রতিটি ক্ষেত্রে মানবতার জন্য তিনি যে অতুলনীয় সেবা প্রদান করেন তার জন্য তাকে স্মরণ করে একটি স্মারক মা দিবস খুঁজে পাবেন। তিনি এটির অধিকারী। — অ্যান রিভস জার্ভিস"
তার মায়ের উৎসাহে, অ্যানা জার্ভিস কলেজে পড়াশোনা করেন এবং ভার্জিনিয়ার স্টান্টনের অগাস্টা ফিমেল সেমিনারিতে দুই বছরের কোর্স কাজ শেষ করার জন্য ডিপ্লোমা প্রদান করা হয়, যা আজ মেরি বল্ডউইন বিশ্ববিদ্যালয় নামে পরিচিত। জার্ভিস পাবলিক স্কুল সিস্টেমে কাজ করার জন্য গ্রাফটনে ফিরে আসেন, উপরন্তু তার মায়ের সাথে সক্রিয় গির্জার সদস্য হিসাবে যোগ দেন, তার মায়ের সাথে ঘনিষ্ঠ যোগসূত্র বজায় রেখে। তার চাচা ডঃ জেমস এডমন্ড রিভস তাকে টেনেসির চাটানুগাতে চলে যেতে রাজি করানোর পর জার্ভিস সেখানে এক বছর ব্যাংক টেলার হিসেবে কাজ করেন। পরের বছর জার্ভিস আবার চলে আসেন, এবার তিনি তার ভাইয়ের সাথে পেনসিলভানিয়ার ফিলাডেলফিয়ায় বসবাস করেন, যদিও তার মা গ্রাফটনে ফিরে যাওয়ার অনুরোধ করেছিলেন। জার্ভিস ফিলাডেলফিয়ায় সফল হন, ফিডেলিটি মিউচুয়াল লাইফ ইন্স্যুরেন্স কোম্পানিতে অবস্থান নেন, যেখানে তিনি এজেন্সির প্রথম মহিলা সাহিত্য ও বিজ্ঞাপন সম্পাদক হন। আরেকটি সাফল্য ছিল কোয়েকার সিটি ক্যাব কোম্পানির শেয়ারহোল্ডার হওয়া, যা তার ভাইয়ের ব্যবসা।
এমনকি যখন তিনি গ্রাফটন থেকে দূরে ছিলেন, অ্যানা জার্ভিস তার মায়ের সাথে ঘনিষ্ঠ চিঠিপত্র বজায় রেখেছিলেন। অ্যান রিভস জার্ভিস তার মেয়ের কৃতিত্বের জন্য গর্বিত ছিলেন এবং চিঠিগুলি নিজেরাই মা এবং মেয়েকে ঘনিষ্ঠভাবে সংযুক্ত রাখার জন্য পরিবেশন করেছিল। ১৯০২ সালে জার্ভিসের পিতা গ্রানভিলের মৃত্যুর পর তিনি তার মাকে তার এবং তার ভাইয়ের সাথে থাকার জন্য ফিলাডেলফিয়ায় চলে যাওয়ার আহ্বান জানান। ভাই ও বোন উভয়েই তাদের মায়ের স্বাস্থ্য নিয়ে চিন্তিত ছিলেন এবং অ্যান রিভস জার্ভিস শেষ পর্যন্ত ১৯০৪ সালে ফিলাডেলফিয়ায় চলে যেতে সম্মত হন যখন তার হৃদযন্ত্রের সমস্যার জন্য এটি প্রয়োজন হয়। অ্যান রিভস জার্ভিসের স্বাস্থ্য হ্রাস করায় জার্ভিস তার বেশিরভাগ সময় তার মায়ের যত্ন নিতে ব্যয় করেন। তিনি ১৯০৫ সালে ৯ ই মে মারা যান।
মা দিবসের জন্য আন্দোলন
১৯০৮ সালের ১০ ই মে, তার মায়ের মৃত্যুর তিন বছর পর, জার্ভিস অ্যান্ড্রুজ মেথডিস্ট এপিস্কোপাল চার্চে তার মা এবং সমস্ত মায়েদের সম্মান জানাতে একটি স্মরণসভা অনুষ্ঠিত করেন, আজ পশ্চিম ভার্জিনিয়ার গ্রাফটনে আন্তর্জাতিক মাতৃ দিবস, যা মাতৃ দিবসের প্রথম আনুষ্ঠানিক পালন উপলক্ষে। আন্তর্জাতিক মাতৃ দিবস ১৯৯২ সালের ৫ ই অক্টোবর থেকে একটি মনোনীত জাতীয় ঐতিহাসিক ল্যান্ডমার্ক।
যদিও জার্ভিস এই সেবায় যোগ দেননি, তিনি একটি টেলিগ্রাম পাঠান যা দিনের তাৎপর্য বর্ণনা করে এবং সেইসাথে যারা এই সেবায় অংশ নিয়েছিল তাদের জন্য পাঁচশো সাদা কার্নেশন বর্ণনা করে। ওয়ানামেকার স্টোর অডিটোরিয়ামে ফিলাডেলফিয়ায় বক্তব্য রাখেন, তখন তিনি তার শ্রোতাদের তার বক্তৃতার শক্তি দিয়ে সরিয়ে দেন।
বাণিজ্যিকীকরণ, দ্বন্দ্ব, এবং পরবর্তী জীবন
যদিও জাতীয় ঘোষণা তার প্রচেষ্টার একটি প্রকাশ্য বৈধতা প্রতিনিধিত্ব করে, জার্ভিস সবসময় নিজেকে স্মারক দিবসের নেতা বলে বিশ্বাস করতেন এবং তাই সমস্ত মা এবং মাতৃত্বকে সম্মান জানাতে দিনের আবেগপ্রবণ তাৎপর্যে তার প্রতিষ্ঠিত বিশ্বাস বজায় রেখেছিলেন। জার্ভিস সাদা কার্নেশন প্রতীকহিসেবে এই ধরনের মূর্ত আইটেমের প্রতীককে মূল্য দেন, যা তিনি বর্ণনা করেছেন: "মা প্রেমের সত্য, বিশুদ্ধতা এবং বিস্তৃত দানের প্রতীক; এর সুবাস, তার স্মৃতি এবং তার প্রার্থনা। কার্নেশন তার পাপড়ি ফেলে না, কিন্তু মারা যাওয়ার সাথে সাথে তাদের হৃদয়ে জড়িয়ে ধরে, এবং তাই, মায়েরাও তাদের সন্তানদের তাদের হৃদয়ে জড়িয়ে ধরে, তাদের মা কখনই মরতে ভালবাসেন না। আমি যখন এই ফুলটি নির্বাচন করেছিলাম, তখন আমি আমার মায়ের সাদা গোলাপী বিছানার কথা মনে করছিলাম।"
জার্ভিস প্রায়শই তার মায়ের স্মৃতির কথা উল্লেখ করেন দিনের আবেগপ্রবণ হৃদয় বজায় রাখার প্রচেষ্টার সময় এবং ছুটির প্রতিষ্ঠাতা হিসাবে তার নিজের ভূমিকা বজায় রাখার সময়। ছুটির দিনের প্রতিষ্ঠাতা হিসেবে তার অবস্থান এবং স্বীকৃতি বজায় রাখার প্রচেষ্টাছাড়াও, জার্ভিস বাণিজ্যিকীকরণের শক্তির বিরুদ্ধে লড়াই করেছিলেন যা তার মূল বার্তাকে অভিভূত করেছিল। এর মধ্যে কয়েকটি বাহিনীর মধ্যে ছিল মিষ্টান্ন, ফুল এবং শুভেচ্ছা কার্ড শিল্প। সাদা কার্নেশনের মতো সংবেদনশীলতার জন্য তিনি যে প্রতীকগুলিকে মূল্য দিয়েছিলেন, তা সহজেই সংশোধিত ও বাণিজ্যিকীকরণ এ পরিণত হয়। ১৯২০-এর দশকে, যখন ফুল শিল্প সাদা কার্নেশনের দাম বৃদ্ধি অব্যাহত রেখেছিল এবং তারপরে ফুলের চাহিদা পূরণের জন্য লাল কার্নেশন চালু করেছিল, অ্যানা জার্ভিসের মূল প্রতীকগুলি পুনরায় বিন্যস্ত হতে শুরু করে, যেমন জীবিত মায়েদের প্রতিনিধিত্বকারী লাল কার্নেশন এবং মৃত মায়েদের সম্মান সাদা কার্নেশন। তিনি এই বাণিজ্যিক শক্তিগুলির মোকাবিলা করার চেষ্টা করেন, সাদা কার্নেশনের একটি কম ক্ষণস্থায়ী বিকল্প হিসাবে মা দিবসের প্রতীক সহ একটি ব্যাজ তৈরি করেন। এই বাণিজ্যিক শক্তিগুলো সম্পর্কে তার নেতিবাচক মতামত তার সমসাময়িক ভাষ্যতে স্পষ্ট ছিল: "একটি মুদ্রিত কার্ড এর অর্থ কিছুই নয় কেবল এই যে আপনি বিশ্বের কারও চেয়ে আপনার জন্য বেশি কাজ করেছেন এমন মহিলাকে লিখতে খুব অলস। আর মিছরি! তুমি মায়ের কাছে একটি বাক্স নিয়ে যাও-এবং তারপরে এর বেশিরভাগনিজেই খাও। একটি সুন্দর অনুভূতি।"
যাইহোক, দিনের মূল অর্থ ধরে রাখার জন্য তার প্রচেষ্টা তার নিজের অর্থনৈতিক কষ্টের দিকে পরিচালিত করে। যদিও অন্যরা দিন থেকে লাভবান হয়েছিল, জার্ভিস তা করেনি, এবং তিনি তার জীবনের পরবর্তী বছরগুলি তার বোন লিলির সাথে কাটিয়েছিলেন। ১৯৪৩ সালে, তিনি মাতৃ দিবস বাতিল করার জন্য একটি পিটিশনের আয়োজন শুরু করেন।
জার্ভিস ১৯৪৮ সালের ২৪ শে নভেম্বর মারা যান এবং পেনসিলভানিয়ার বালা সিনউইডের ওয়েস্ট লরেল হিল সিমেট্রিতে তার মা, বোন এবং ভাইয়ের পাশে তাকে সমাধিস্থ করা হয়। যদিও অ্যানা এম জার্ভিস কমিটি তাকে সমর্থন করে এবং তার নিম্নগামী স্বাস্থ্যের সময় তার আন্দোলন চালিয়ে যেতে সহায়তা করে, কিন্তু শেষ পর্যন্ত এই আশ্বাসে এটি ভেঙ্গে যায় যে জার্ভিস পারিবারিক কবরস্থানটি তার নাতি-নাতনির তত্ত্বাবধানে থাকবে যিনি এস্টেটের একমাত্র উত্তরাধিকারী ছিলেন, তার সবচেয়ে বড় ভাইয়ের নাতনি, কারণ তিনি নিজে কখনও বিয়ে করেননি বা তার কোনও সন্তান ছিল না।
টাইপ ০৫৩এইচ৩ ফ্রিগেট
টাইপ ০৫৩এইচ৩ (ন্যাটোপ্রদত্ত নাম: জিয়াংওয়েই) গণচীন-এর একটি ফ্রিগেটের শ্রেণি যা ১৯৯০ ও ২০০০ এর দশকে চীনা নৌবাহিনীতে যুক্ত হয়। এই শ্রেণির মোট দশটি জাহাজ নির্মিত হয় যার মধ্যে চারটি বাংলাদেশ নৌবাহিনীর কাছে বিক্রি করা হয়েছে। পাকিস্তান নৌবাহিনীর ব্যবহৃত জুলফিকার শ্রেণির ফ্রিগেট এই শ্রেণির উপর ভিত্তি করেই বানানো হয়েছে।
ইতিহাস
১৯৮০ এর দশকে চীনা নৌবাহিনী সাংহাই-ভিত্তিক হুডং শিপইয়ার্ডকে (বর্তমানে হুডং-ঝংহুয়া শিপইয়ার্ড) টাইপ ০৫৩কে আকাশ প্রতিরক্ষা ফ্রিগেটকে প্রতিস্থাপনে সক্ষম নতুন ফ্রিগেটের নির্মানাদেশ দেয়। এর ফলে টাইপ ০৫৩এইচ২ এর উপর ভিত্তি করে নতুন ফ্রিগেট তৈরি হয় যা নাম দেইয়া হয় টাইপ ০৫৩এইচ২জি। প্রজেক্ট ০৫৫ এর অধীনে এই ফ্রিগেটের উন্নয়ন ঘটে।
টাইপ ০৫৩এইচ২জি, টাইপ ০৫৩এইচ২ এর চেয়ে কিছুটা বড় ছিল এবং এইচকিউ-৬১বি ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত ছিল। তবে এইচকিউ-৬১ সন্তোষজনক ফলাফল দিতে ব্যর্থ হয় এবং এই শ্রেণির জাহাজের বদলে টাইপ ০৫৩এইচ৩ জাহাজের আবির্ভাব ঘটে। টাইপ ০৫৩এইচ৩ হচ্ছে টাইপ ০৫৩এইচ২জি এর উন্নত সংস্করণ যা এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র দ্বারা সজ্জিত। এইচকিউ-৭ হচ্ছে ফরাসি ক্রোটেল ক্ষেপণাস্ত্রের চীনা সংস্করণ। ১৯৯৬ থেকে ২০০৫ সালের মধ্যে মোট ১০টি টাইপ ০৫৩এইচ৩ ফ্রিগেট তৈরি হয়।
টাইপ ০৫৩এইচ৩ এবং টাইপ ০৫৩এইচ২জি এর মধ্যে দৃশ্যমান পার্থক্যের মধ্যে রয়েছে- টাইপ ০৫৩এইচ৩তে এইচকিউ-৬১বি এর বদলে এইচকিউ-৭ ভূমি থেকে আকাশে নিক্ষেপযোগ্য ক্ষেপণাস্ত্র রয়েছে, জাহাজবিধ্বংসী ক্ষেপণাস্ত্র সি-৮০২ রয়েছে ৬টির বদলে ৮টি এবং টাইপ ০৫৩এইচ২জির তুলনায় বিমান-বিধ্বংসী কামান কিছুটা উচুতে বসানো। আপগ্রেড করে এইচকিউ-৭ ক্ষেপণাস্ত্র বসানোর আগে স্বল্পসময়ের জন্য টাইপ ০৫৩এইচ৩তে এইচকিউ-৬১বি বসানো ছিল, এবং কিছু সূত্র এই আপগ্রেডকৃত সংস্করণকে টাইপ ০৫৭ বলে দাবি করে।
মধ্যবর্তী উন্নয়ন
২০১৫ সাল থেকে টাইপ ০৫৩এইচ৩ ফ্রিগেটে সীমিত মধ্যবর্তী উন্নয়ন দেখা যায়। দৃশ্যমান পার্থক্যের মধ্যে রয়েছে টাইপ ০৫৪ এর সাথে সাদৃশ্যপূর্ন ইএসএম/ইডব্লিউ স্যুট এবং রাডার, এইচকিউ-৭ এর পরিবর্তে এইচএইচকিউ-১০ স্বল্প পাল্লার আকাশ প্রতিরক্ষা ক্ষেপণাস্ত্র বসানো এবং ২টি ৩০ মিমি স্ব-প্রতিরক্ষা অস্ত্র দ্বারা ৪টি টাইপ ৭৬এ ৩৭ মিমি বিমান বিধ্বংসী কামান প্রতিস্থাপন।
জওহরলাল নেহেরু
পণ্ডিত জওহরলাল নেহেরু (जवाहरलाल नेहरू জাভ়াহার্‌লাল্‌ নেহ্‌রু; আ-ধ্ব-ব: [dʒəvaːhərlaːl nehruː]) (১৪ই নভেম্বর, ১৮৮৯—২৭শে মে, ১৯৬৪) ভারতীয় জাতীয় কংগ্রেসের রাজনীতিবিদ, ভারতের স্বাধীনতা আন্দোলনের অন্যতম প্রধান নেতা এবং স্বাধীন ভারতের প্রথম প্রধানমন্ত্রী। দূরদৃষ্টিসম্পন্ন, আদর্শবাদী, পণ্ডিত এবং কূটনীতিবিদ নেহেরু ছিলেন একজন আন্তর্জাতিকভাবে খ্যাতিসম্পন্ন ব্যক্তিত্ব। লেখক হিসেবেও নেহেরু ছিলেন বিশিষ্ট। ইংরেজিতে লেখা তার তিনটি বিখ্যাত বই- 'একটি আত্মজীবনী', 'বিশ্ব ইতিহাসের কিছু চিত্র', এবং 'ভারত আবিষ্কার' চিরায়ত সাহিত্যের মর্যাদা লাভ করেছে।
তার পিতা মতিলাল নেহেরু একজন ধনী ব্রিটিশ ভারতের নামজাদা ব্যারিস্টার ও রাজনীতিবিদ ছিলেন। মহাত্মা গান্ধীর তত্ত্বাবধানে নেহেরু ভারতীয় জাতীয় কংগ্রেসের অন্যতম প্রধান নেতা হিসেবে আবির্ভূত হন। ভারতের প্রথম প্রধানমন্ত্রী হিসেবে তিনি ১৯৪৭ সালের ১৫ আগস্ট স্বাধীন ভারতের পতাকা উত্তোলন করেন। পরবর্তীকালে তার মেয়ে ইন্দিরা গান্ধী ও দৌহিত্র রাজীব গান্ধী ভারতের প্রধানমন্ত্রীর দায়িত্ব পালন করেন।